DECRETO 26/2004, do 22 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra 123, Plan de Obras e Servicios 2003, Samos-O Incio. Estrada provincial de Samos-O Courel; firme, terminación punto quilométrico 3,64-5,78 e explanación e drenaxe no punto quilométrico 5,78-6,8 (concellos do Incio e Samos).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 05/02/2004

A Deputación Provincial de Lugo, en sesión que tivo lugar o día oito de agosto de dous mil tres, aprobou o proxecto da obra nº 123, Plan de Obras e Servicios 2003, Samos-O Incio. Estrada provincial Samos-O Courel; firme, terminación punto quilométrico 3,64-5,78 e explanación e drenaxe punto quilométrico 5,78-6,8 e, na sesión do vintenove de setembro de dous mil tres, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Lugo foi remitida a documentación complementaria para a correcta tramitación do expediente, con data de entrada no rexistro xeral da Consellería de Xustiza, Interior e Administración Local o día vintedous de decembro de dous mil tres.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo, da Consellería de Política Territorial, Obras Públicas e Vivenda, emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día nove de decembro de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala a deputación, a actuación é necesaria ó ser unha vía de comunicación de importancia excepcional para as comarcas do Incio, Samos e O Courel, e nas que se sitúan canteiras de mármore e lousa, que xeran abundante tráfico nunha estrada moi estreita e con moitas curvas, que afecta dun xeito significativo á seguridade vial, polo que se reduciría o risco potencial de accidentes de tráfico nun futuro.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local, e logo de deliberación do Consello da Xunta de Galicia, na súa
reunión do día vintedous de xaneiro de dous mil catro
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra nº 123, Plan de Obras e Servicios 2003, Samos-O Incio. Estrada provincial Samos-O Courel; firme, terminación punto quilométrico 3,64-5,78 e explanación e drenaxe punto quilométrico 5,78-6,8, debendo, se é o caso, unha vez ocupados os terreos necesarios, obte-las autorizacións que fosen necesarias dos organismos competentes, con carácter previo ó inicio das obras.
Santiago de Compostela, vintedous de xaneiro de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
CONSELLERÍA DE FAMILIA, XUVENTUDE, DEPORTE E
VOLUNTARIADO